48. EAL-i juhatuse pädevuses on:
48.1. eestseisuse ja üldkogu kokkukutsumine;
48.2. eestseisusel ja üldkogul arutatavate küsimuste ettevalmistamine;
48.3. EAL-i raamatupidamise korraldamine;
48.4. lepingute sõlmimine EAL-i nimel;
48.5. EAL-i esindamine avalikkuse ees;

48.6 loometoetuste määramine.

VI LOOMETOETUSTE JA STIPENDIUMIDE MAKSMINE

63. Loometoetuse määramise komisjoniks EAL-is on juhatus, kelle töösse loometoetuste määramise otsustamisel on kaasatud riigi esindajana kultuuriministri nimetatud ametnik.
64. EAL-il on õigus jätta loometoetus määramata vabakutselisele loovisikule, kes taotleb või saab loometoetust teistest loomeliitudest.
65. Loometoetuse saajate registrit ning arvestust EAL-i poolt määratud ja makstavate loometoetuste üle peab EAL-i juhatus. Registrisse kannab juhatus järgmised andmed:
65.1. toetust saava loovisiku nimi;
65.2. toetuse maksmise ajavahemik;
65.3. toetuse määramise otsuse number ja kuupäev;
65.4. toetuse suurus;
65.5. toetuse maksmise lõpetamise kuupäev ja põhjus.
66. Eestseisus võib määrata stipendiume EAL-i loomeala seisukohalt oluliseks loome-, õppe- ja teadustööks muuhulgas riigieelarvest eraldatud toetuse arvelt, kui seda toetust ei kasutata aasta jooksul täielikult loometoetuste maksmiseks vabakutselistele loovisikutele.
67. Eestseisus otsustab stipendiumi andmise konkreetse taotluse või avaliku konkursi alusel, stipendiumi eesmärgi, suuruse ja maksmise tingimused, samuti stipendiumi saaja poolt stipendiumi kasutamise aruande esitamise tähtaja.
68. Stipendiumi võib taotleda EAL-i liige, kes:
68.1. ei taotle ega saa stipendiumi samal eesmärgil ühestki teisest loomeliidust;
68.2. kellel puudub liikmemaksuvõlgnevus EAL-i ees.
69. Eestseisuse liige ei või hääletada, kui eestseisus otsustab ~~loometoetuse või~~ stipendiumi määramist talle või tema lähikondsele (abikaasale, otsejoones sugulasele, õele, vennale, õe või venna alanejale sugulasele, abikaasa otsejoones sugulasele, abikaasa õele või vennale). Käesolevas punktis nimetatud juhul ei arvestata selle eestseisuse liikme häält ka esindatuse määramisel.